open-index/open-wikipedia-markdown huggingface dataset:
Հերպեսանման էկզեմա

**Հերպեսանման էկզեմա** (**<span lang="la" dir="ltr">Eczema herpeticum</span>**), հազվագյուտ, բայց ծանր տարածված վարակ, որը սովորաբար առաջանում է մաշկի վնասման վայրերում, որոնք առաջանում են, օրինակ, ատոպիկ մակաբորբ, այրվածքների, տեղային ստերոիդների երկարատև օգտագործման կամ էկզեմայի հետևանքով։ Հայտնի է նաև որպես **Կապոշի**-**Յուլիուսբերգի դերմատիտ։**

Որոշ աղբյուրների վերապահությամբ է կիրառվում հերպեսանման էկզեմա տերմինը, երբ պատճառը մարդկային հասարակ հերպես (herpes simplex) վիրուսն է, և կիրառվում է Kaposi varicelliform eruption-ը ընդհանուր նկարագրի համար՝ առանց վիրուսը նշելու։

Այս պայմանը ամենից հաճախ առաջանում է հասարակ հերպեսի տիպ 1-ին կամ 2-րդ վիրուսով, բայց կարող է առաջանալ նաև Կոքսակի վիրուսով A16 կամ Վակցինիա վիրուսով։ Այն երևում է որպես բազմաթիվ umbilicated vesicles, որոնք դրված են բուժիչ ատոպիկ դերմատիտի վրա։ Այն հաճախ ուղեկցվում է տենդով և լիմֆադենոպաթիայով։ Կարող է նորածինների կյանքին վտանգ ներկայացնել։

մինի|348x348փքս

## Ներկայացում
Բացի մաշկից, այս վարակը ազդում է բազմաթիվ օրգանների վրա՝ ներառյալ աչքերը, ուղեղը, թոքերը և լյարդը։ Կարող է մահացու լինել։

## Բուժում
Այն կարող է բուժվել համակարգային հակավիրուսային դեղամիջոցներով, ինչպիսիք են ացիկլովիրը կամ վալգանցիկլովիրը։ Ֆոսկառնետը կարող է օգտագործվել նաև հասարակ հերպեսով և ացիկլովիրին դիմացկուն հասարակ հերպեսով իմուն անբավարարությամբ անձանց շրջանում։

## Համաճարակաբանություն
Չնայած հիվանդությունը կարող է զարգանալ ցանկացած տարիքում, այն հիմնականում հանդիպում է մանուկ հասակում։ Նրանք, ովքեր ախտահարվում են, սովորաբար նախկինում ունեցել են  գոյություն ունեցող մաշկային հիվանդություն, ինչպիսին է ատոպիկ մաշկաբորբը։

## Պատմություն
Հերպեսանման էկզեման առաջին անգամ նկարագրվել է հունգարացի մաշկաբան Մորիզ Կապոսիի կողմից 1887 թվականին։ Ֆրից Յուլիուսբերգը 1898 թվականին հորինել է Pustulosis varioliformis acute տերմինը։ Այն կարող է առաջանալ նաև այլ հարակից վիրուսներով։

## Ծանոթագրություններ

## Տես նաև
* Էկզեմա
*Մաշկաբորբ

## Արտաքին հղում

Կատեգորիա:Առողջություն
Կատեգորիա:Բժշկություն
Կատեգորիա:Կենսաբանություն
Կատեգորիա:Հիվանդություն
Կատեգորիա:Վիրուսաբանություն
Կատեգորիա:Վիրուսային վարակներ
Կատեգորիա:Վիրուսներ
Կլեոպատրա Ալքիմիկոս

**Կլեոպատրա Ալքիմիկոս** (մ.թ. III/IV դար) - եգիպտացի ալքիմիկոս, այս թեմայով հանդիսանում է բազմաթիվ ուսումնասիրությունների հեղինակ։ Նրա կյանքի ստույգ ժամկետներն անհայտ են, նա իր գործունեությունը ծավալել է Ալեքսանդրիայում։

«Կլեոպատրա»-ն նրա կեղծանուն է, հետազոտողի իրական անունը դարերի ընթացքում չի պահպանվել։ Այս հետազոտող կինը Եգիպտոսի թագուհի Կլեոպատրա VII-ը չէ, բայց հետագա ալքիմիական աշխատություններում կարող են հիշատակումներ լինել հենց այս տիպի նրա հետազոտություններին՝ «Կլեոպատրա, Եգիպտոսի թագուհի»։ Այդպիսի օրինակ կարելի է գտնել Յոհան Դանիել Միլիուսի «*Basillica Philosophica*» մեջ (1618թ.), որտեղ նրա կնիքն է դրված  նշանաբանի կողքին. «Աստվածայինը թաքնված է մարդկանցից՝ ըստ Աստծո իմաստության»։ Կլեոպատրան օգտագործվում է նաև որպես խորհրդանիշ ալքիմիական տեքստերում։

Կլեոպատրա Ալքիմիկոսը ալքիմիայի հիմնադիրներից է որպես գիտություն, Զոսիմուս Պանոպոլիսցիից հետո։ Միխաիլ Մայերը նրան անվանում է այն չորս կանանցից մեկը, ովքեր գիտեին, թե ինչպես հասնել փիլիսոփայական քարին և ճիշտ ներկայացնել այն (Մարիամ Մարգարեուհի, Մեդերան ու Թաֆնուտիան նույնպես կարողացան հասնել դրան)։ Կլեոպատրայի մասին մեծ հարգանքով է խոսվել արաբական Քիթաբ ալ-Ֆիհրիստ (988 թվական) հանրագիտարանում։ Կլեոպատրայի ամենահայտնի տեքստը, որ հասել է մեզ, դա ոսկեգործ *է։* Այս աշխատությունը պարունակում է բազմաթիվ խորհրդանիշներ, որոնք հետագայում մշակվել և օգտագործվել են այնպիսի փիլիսոփայական շարժումներում, ինչպիսիք են Գնոստիցիզմը և Հերմետիզմը։ Օրինակ՝ այդպիսի խորհրդանիշներն են՝ դրախտային օձը՝ որպես Գիտելիքի խորհրդանիշ։ Կլեոպատրայի կողմից ստեղծված այս տեքստը պարունակում է նաև ալքիմիական վառարանների գծագրեր և թորման տարրերի տեխնիկական գործընթացի նկարագրություններ։ Կլեոպատրա Ալքիմիկոսը երբեմն հիշատակվում է նաև որպես թորման սարքի հեղինակ։

## Ծանոթագրություններ


## Գրականություն

* Stanton J. Linden. *The alchemy reader: from Hermes Trismegistus to Isaac Newton* Cambridge University Press. (2003)
* Jennifer S. Uglow. *The Macmillan dictionary of women’s biography* (1982)

Կատեգորիա:Ալքիմիկոսներ
Կատեգորիա:Կին քիմիկոսներ
Կատեգորիա:Կին գիտնականներ
Կատեգորիա:Եգիպտացիներ
Կատեգորիա:Կին փիլիսոփաներ
Կատեգորիա:Քիմիկոսներ
Կատեգորիա:Հին եգիպտացիներ
Կատեգորիա:Ալքիմիա
Կատեգորիա:Հին աշխարհի գիտնականներ
Կատեգորիա:Եգիպտացի կանայք
Կատեգորիա:Անտիկ դարաշրջանի փիլիսոփաներ
Կատեգորիա:Կին գյուտարարներ
Կատեգորիա:Եգիպտացի քիմիկոսներ
Կատեգորիա:Կլեոպատրա
Աննա Մկրտչյան

**Աննա Արայի Մկրտչյան** (ծնվ.՝ 21 սեպտեմբերի, 1994թ., Երևան, Հայաստան), հայ իրավագետ, քաղաքական գործիչ, Հայաստանի 8-րդ գումարման Ազգային ժողովի «Պատիվ ունեմ» խմբակցության պատգամավոր, «Հայաստանի հանրապետական» կուսակցության անդամ և կուսակցության գերագույն խորհրդի անդամ:

«Առաջինը՝ Հայաստան» նախաձեռնության համահիմնադիր։

## Կենսագրական տվյալներ
2015 թ. ավարտել է Երևանի պետական համալսարանի իրավագիտության ֆակուլտետը, 2017թ.-ին՝ իրավագիտության ֆակուլտետի մագիստրատուրան։

2016 թ. ավարտել է  ՀՀԿ Անդրանիկ Մարգարյանի անվան քաղաքական դպրոցի դասընթացը։

2018 թ.-ին ավարտել է Ռոբերտ Շուման ինստիտուտի «Երիտասարդ առաջնորդներ XXIV» դասընթացը։

2015-2017 թթ. եղել է ՀՀ ԱԺ իրավաբանական վարչության օրենսդրական փորձաքննության բաժնի առաջին կարգի մասնագետ և Երիտասարդական խորհրդարանի անդամ։

2017-2018 թթ. եղել է «Աշակերտների հայկական ասոցիացիա» ՀԿ նախագահ։

2017 թ.-ին ընտրվել է Երևան քաղաքի ավագանու անդամ։

2017-2018 թթ. եղել է «BULLSEYE» ամսագրի խմբագիր։

2017-2019 թթ. զբաղեցրել է ԱԺ իրավական փորձաքննության վարչության օրենսդրական փորձաքննության բաժնի իրավափորձագետի պաշտոնը։ 2019-2020 թթ.-ին եղել է «PRIME LAW» իրավաբանական ընկերության իրավախորհրդատու։

2019-2020 թթ.՝ ՀՀ բարձրաստիճան պաշտոնատար անձանց էթիկայի հանձնաժողովի աշխատակազմի իրավաբանական վարչության առաջատար մասնագետ։

## Կուսակցական և քաղաքական գործունեություն
Աննա Մկրտչյանը «Հայաստանի հանրապետական» կուսակցության անդամ է և միևնույն ժամանակ կուսակցության Գերագույն խորհրդի անդամ:

2021 թվականի հունիսի 20-ին «Պատիվ ունեմ» խմբակցության ցուցակով ընտրվել է ՀՀ ԱԺ 8-րդ գումարման պատգամավոր։

## Մեղադրանքներ և քննադատություն
Աննա Մկրտչյանի և նրա ընտանիքի ունեցվածքի մասին լրատվամիջոցների կողմից հրապարակվել են բազմաթիվ հոդվածներ: Այս թեմային անդրադարձ է կատարվել 2022 թվականի մայիսի 19-ին Հայաստանի Ազգային ժողովի նիստի ընթացքում՝ պատգամավորներից մեկը հայտարարել է, որ Քասախ գյուղի բազմաթիվ հողակտորներ սեփականաշնորհվել են Աննա Մկրտչյանի կամ նրա ընտանիքի անդամների կողմից: 

2021 թվականին պատգամավոր Աննա Մկրտչյանի հոր՝ Քասախ համայնքի գործող, երկարամյա ղեկավար Արա Մկրտչյանի նկատմամբ մեղադրանք է առաջադրվել «պաշտոնեական լիազորությունները չարաշահելու, պաշտոնեական կեղծիքի և պետական կամ համայնքային uեփականություն հանդիսացող հողամաuերի ինքնակամ զավթման համար»։ Նույն թվականի նոյեմբերին քրեական գործի շրջանակներում ձերբակալվել է, սակայն 15 մլն դրամի դիմաց ազատ արձակվել: 

## Ընտանիք
Աննա Մկրտչյանը ամուսնացած չէ: Նրա հայրը՝ Արա Մկրտչյանը, շուրջ 30 տարի ղեկավարել է Կոտայքի մարզի Քասախ համայնքը: 

## Պարգևներ
Պարգևատրվել է Հայաստանի Հանրապետական կուսակցության, ՀՀ Ազգային ժողովի նախագահի և Երևանի քաղաքապետի շնորհակալագրերով։

## Գիտական աշխատանքներ
Գիտական մի շարք հոդվածների հեղինակ է։

2023 թ.-ին պաշտպանել է թեկնածուական ատենախոսություն՝ ստանալով իրավաբանական գիտությունների թեկնածուի գիտական աստիճան։

## Ծանոթագրություններ


Կատեգորիա:Իրավագետներ ըստ ազգության
Կատեգորիա:ԵՊՀ շրջանավարտներ
Կատեգորիա:Հայ կին քաղաքական գործիչներ
Կատեգորիա:ՀՀԿ անդամներ
Կատեգորիա:Հայ իրավագետներ
Կատեգորիա:ՀՀ ԱԺ 8-րդ գումարման պատգամավորներ
Մարզանք (նկար, Բոնար)

**«Մարզանք»** (), ֆրանսիացի նկարիչ, 20-րդ դարի արվեստի պատմության մեծագույն գունանկարիչ Պիեռ Բոնարի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 23 × 31 սմ։

Այսօր «Մարզանք» ստեղծագործությունը գտնվում է մասնավոր հավաքածուում (կա՛մ Փարիզում, կա՛մ Շվեյցարիայում)։

## Նկարագիր
Այս ստեղծագործությունը Պիեռ Բոնարի ճապոնական մոտիվներով ստեղծած վառ օրինակներից մեկն է։ Թեև նկարը չափերով փոքր է, բայց դժվար է գտնել այլ մարտանկար, որտեղ այդքան հարուստ գույներ են օգտագործված։

## Ծանոթագրություններ

Կատեգորիա:1890 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Պիեռ Բոնարի նկարներ
Կատեգորիա:Ֆրանսիայի գեղանկարչություն
Բանավոր հաշվարկ։ Ս. Ա. Ռաչինսկու ժողովրդական դպրոցում

**«Բանավոր հաշվարկ։ Ս. Ա. Ռաչինսկու ժողովրդական դպրոցում»** (), ռուս նկարիչ, Գեղարվեստի կայսերական ակադեմիայի լիիրավ անդամ, Կուինջիի անվան ընկերության նախագահ Նիկոլայ Բոգդանով-Բելսկու նկարներից։ Այս ստեղծագործությունը հեղինակը վրձնել է 1895 թվականին։ Յուղաներկով կտավի չափերն են 107,4 × 79 սմ։

Այսօր «Բանավոր հաշվարկ։ Ս. Ա. Ռաչինսկու ժողովրդական դպրոցում» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստանի Դաշնություն)։

## Նկարագիր
«Բանավոր հաշվարկ։ Ս. Ա. Ռաչինսկու ժողովրդական դպրոցում» ստեղծագործությունում պատկերված է 19-րդ դարավերջի գյուղական դպրոց, որտեղ թվաբանության դաս է։ Գրատախտակին գրված է հանձնարարությունը, իսկ աշակերտները բանավոր, մտովի հաշվում են այն։ Կտավում պատկերված ուսուցիչն իրական մարդ է՝ Սերգեյ Ալեքսանդրովիչ Ռաչինսկին (1833-1902), բուսաբան և մաթեմատիկոս, Մոսկվայի համալսարանի պրոֆեսոր։ 1872 թվականին, կապված Նարոդնիկության ալիքի հետ, Ռաչինսկին վերադառնում է հայրենի Տատևո գյուղ, որտեղ ստեղծում է դպրոց և հանրակացարան գյուղի երեխաների համար։ Մշակել է բանավոր հաշվարկի յուրօրինակ մեթոդ և դա սովորեցրել գյուղացի երեխաներին։

Կտավում պատկերված գրատախտակին գրված է ներքոհիշյալ հանձնարարությունը, որը պետք է երեխաները բանավոր լուծեն․\frac{10^2 + 11^2 +12^2 + 13^2 + 14^2}{365}..

## Խնդրի լուծում
ԳՖրատախտակին գրված բաղադրիչները հետաքրքիր հատկություն ունեն․  {10^2 + 11^2 +12^2 = 100 + 121 + 144 = 365};  
{13^2 + 14^2 = 169 + 196 = 365}։ Այսինքն հաշվարկման արդյունքը հավասար է 2։

Հաշվարկի այլ տարբերակներ․

: 10^2+11^2+12^2+13^2+14^2 = 10^2 + (10+1)^2 + (10+2)^2 + (10+3)^2 + (10+4)^2
: = 10^2 + (10^2 + 2\cdot 10\cdot 1 + 1^2) + (10^2 + 2\cdot 10\cdot 2 + 2^2) + (10^2 + 2\cdot 10\cdot 3 + 3^2) + (10^2 + 2\cdot 10\cdot 4 + 4^2)
: = 5\cdot 100 + 2\cdot 10 \cdot (1+2+3+4) + 1^2 + 2^2 + 3^2 + 4^2 = 500 + 200 + 30 = 730 = 2\cdot 365.

: 10^2+11^2+12^2+13^2+14^2 = (12-2)^2+(12-1)^2+12^2+(12+1)^2+(12+2)^2
: =(12^2-2\cdot 12\cdot 2+2^2)+(12^2-2\cdot 12\cdot 1+1^2)+12^2+(12^2+2\cdot 12\cdot 2+2^2)+(12^2+2\cdot 12\cdot 1+1^2)
: =12^2+2^2+12^2+1^2+12^2+12^2+1^2+12^2+2^2=5\cdot 12^2+4+1+1+4=720+10=2\cdot 365.

## Ծանոթագրություններ

## Արտաքին հղումներ
*  
* 
* Решение примера (УСТНЫЙ СЧЕТ./«Наука и жизнь», № 7, 2006 год)
* 4 способа решения задачи Рачинского
* Последовательности Рачинского
* Анна Бессарабова. Россия идёт к экономике двоечников (упражнение, изображённое на картине, приведено в качестве примера)

Կատեգորիա:1895 նկարներ
Կատեգորիա:Բնօրինակում անաղբյուր հոդվածներ
Կատեգորիա:Նիկոլայ Բոգդանով-Բելսկու նկարներ
Կատեգորիա:Տրետյակովյան պատկերասրահի նկարներ
Fair Trade

«**Fair Trade**», կանադացի ռեփեր Դրեյքի երգը, ամերիկացի ռեփեր և ձայնային ռեժիսոր Թրևիս Սքոթի հետ համատեղ։ Այն թողարկվել է 2021 թվականի սեպտեմբերի 3-ին՝ որպես Դրեյքի վեցերորդ ստուդիական *[[Certified Lover Boy]]* ալբոմի վեցերորդ սինգլ։

## Գնահատականներ
*[[The Guardian]]*  ամսագրի գրախոսը գրել է. «Fair Trade»-ը պատկերացում է տալիս Դրեյքի հասունության մասին»։ Թրևիս Սքոթի հատվածը *[[NME]]* հրատարակությունը կոչել Է «հրապուրիչ», իսկ Clash-ը գրել է, որ «երգը (Սքոթի կատարման ընթացքում) կորցրել է բարձր մատուցման համար իր պարզությունը»։

## Հիթ-շքերթներ
### Շաբաթական հիթ–շքերթներ

### Տարեկան հիթ–շքերթներ

## Հավաստագրումներ

## Ծանոթագրություններ

Կատեգորիա:2021 սինգլներ
Կատեգորիա:Դրեյքի երգեր
Սալպինգո–օոֆորէկտոմիա

**Սալպինգո–օոֆորէկտոմիա**, բժշկության մեջ ձվարանի և իր արգանդափողի հեռացում։ Այս միջամտությունն առավել հաճախ պրոֆիլակտիկ վիրահատություն է՝ ի պատասխան BRCA գենի (կրծքագեղջի զգայունության սպիտակուց) մուտացիայի հայտնաբերման, մասնավորապես, նորմայում ուռուցքը ճնշող *BRCA1* գենի (կամ վիճակագրորեն ավելի ցածր բացասական ազդեցությամբ՝ ուռուցքը ճնշող *BRCA2* գենի), որը կարող է մեծացնել կնոջ մոտ ձվարանների քաղցկեղի զարգացման ռիսկը ընդհուպ մինչև 65% (մինչև 25%՝ մուտացված *BRCA2* գենի դեպքում)։

## Տես նաև
* Վիրաբուժական միջամտությունների ցանկ
* Օոֆորէկտոմիա

## Ծանոթագրություններ

Կատեգորիա:Գինեկոլոգիական հիվանդություններ
Կատեգորիա:Վիրաբուժական հիվանդություններ
Կատեգորիա:Վիրաբուժություն
Կատեգորիա:Վիրահատական գործընթացներ և տեխնիկաներ
Կատեգորիա:Վիրահատական հեռացման ընթացակարգեր
Վիզիանագարամ

**Վիզիանագարամ** (), քաղաք Հնդկաստանի Անդհրա Պրադեշ նահանգում։ Նույնանուն շրջանի վարչական կենտրոնն է։ Զբաղեցնում է 29,27 քառակուսի կիլոմետր տարածք։ Հիմնադրվել է 1711 թվականին Պուսապատի տոհմի ներկայացուցիչ ռաջա Վիջայարամ Ռաջի կողմից, եղել է նրա տիրույթի մայրաքաղաքը։ Պուսապատիները 18-րդ դարում զգալի դեր են խաղացել տարածաշրջանի զարգացման գործում, եղել են կրթության, մշակույթի, արվեստների հովանավորներ։

## Աշխարհագրություն
Վիզիանագարամն ընկած է Վիշաքհապատնամ քաղաքից 42 կմ դեպի հյուսիս-արևելք, Բենգալյան ծոցի ափից 18 կմ հեռավորության վրա։ Ծովի մակարդակից միջին բարձրությունը 73 մետր է։

## Բնակչություն
2010 թվականի մարդահամարի տվյալներով քաղաքի բնակչության թվաքանակը եղել է 227.533, 2011 թվականի տվյալներով՝ 228.025։

Իսկ ըստ 2001 թվականի համահնդկական մարդահամարի՝ քաղաքն ուներ 174.324 բնակիչ։ Նրանց 49%-ը տղամարդիկ էին, 51%-ը՝ կանայք։ Հասուն բնակչության գրագիտության մակարդակը կազմել է 68% (համահնդկական ցուցանիշը 59,5% է)։ Տղամարդկանց շրջանում գրագիտության մակարդակը եղել է 75%, կանանց մոտ՝ 62%։ Բնակչության 10%-ը կազմել են մինչև 6 տարեկան երեխաները։

## Տնտեսություն
Քաղաքում գործում է ֆերոմանգանի արտադրության մեծ գործարան։ Արդյունաբերության այլ ճյուղերը ներառում են ջութե ճոպանների ու պարանների, շաքարավազի, ցեմենտի արտադրությունը, դեղագործությունը և այլն։ Զարգացած է առևտուրը։

## Կլիմա
Վիզիանագարամին բնորոշ է արևադարձային սավաննաների կլիման (Köppen climate classification-ի դասակարգմամբ՝ *Aw*)՝ գրեթե կլոր տարին բարձր խոնավությամբ։ Տեղումների տարեկան միջին քանակը՝ 1.131.0&nbsp;մմ։ Դեկտեմբերից փետրվար հիմնականում լավ եղանակ է լինում։

## Պատկերասրահ

Պատկեր:View_of_Vizianagaram_town_Andhra_Pradesh.jpg|link=Файл:View_of_Vizianagaram_town_Andhra_Pradesh.jpg|alt=Вид на город|Տեսարան քաղաքից
Պատկեր:Viznm_kota.jpg|link=Файл:Viznm_kota.jpg|alt=Форт Визианагарам|Միջնադարյան բերդը
Պատկեր:Freight_train_at_Vizianagaram_station.jpg|link=Файл:Freight_train_at_Vizianagaram_station.jpg|alt=Железнодорожная станция|Երկաթուղային կայարանը


## Ծանոթագրություններ

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Դեղորայքի բերանացի ընդունում

մինի|Բերանացի ընդունում
**Դեղորայքի բերանացի ընդունում**, ընդունման ուղի, որի դեպքում անձը դեղորայքն ընդունվում է բերանի միջոցով, կուլ է տալիս և այնուհետև այն մշակվում է մարսողական համակարգի միջոցով։ Սա շատ դեղամիջոցների ընդունման տարածված եղանակ է։

Բերանացի ընդունումը կարող է ավելի հեշտ և ավելի պակաս ցավոտ լինել, քան ընդունման այլ ուղիները, ինչպիսին է օրինակ՝ ներարկումային ուղին։ Այնուամենայնիվ, դեղորայքի ազդեցությունը այս ճանապարհով ընդունելիս շատ ավելի ուշ է դրսևորվում, և արդյունավետությունը նվազում է, եթե այն պատշաճ կերպով չի ներծծվում մարսողական համակարգում, կամ եթե քայքայվում է մարսողական համակարգի ֆերմենտների կողմից մինչև արյան հոսքին հասնելը։ Որոշ դեղամիջոցներ բերանացի ընդունման դեպքում կարող են առաջացնել ստամոքս-աղիքային համակարգի կողմից կողմնակի այնպիսի երևույթներ, ինչպիսիք են սրտխառնոցը կամ փսխումը։ Բերանացի ընդունումը կարող է կիրառվել միայն գիտակից հիվանդների մոտ, և այն հիվանդների դեպքում, որոնք ի վիճակի են կուլ տալ։

## Տերմինաբանություն

Պեր օս (; *P.O.*) մակդիրային արտահայտություն է, որը լատիներենից բառացիորեն նշանակում է «բերանով» կամ «բերանի միջոցով»։ Արտահայտությունը բժշկության մեջ օգտագործվում է բերանացի ընդունվող բուժումը նկարագրելու համար։  P.O. հապավումը հաճախ օգտագործվում է բժշկական դեղատոմսերի մեջ։

## Կիրառման տարբերակներ
Էնտերալ ընդունումը ներառում է․

* Բուկալ (թշային, այտային), դեղորայքը լուծվում է այտի ներսում
* Սուբլաբիալ (ենթաշրթային), դեղորայքը լուծվում է շուրթերի տակ
* Ենթալեզվային (սուբլինգուալ), դեղորայքը լուծվում է լեզվի տակ, բայց արագ ներծծման պատճառով շատերը ենթալեզվային տարբերակը համարում են պարենտերալ ճանապարհ
* Բերանացի (պերօրալ), դեղորայքն ընդունվում է կուլ տալու միջոցով՝ պարկուճի, հաբի կամ հեղուկ տեսքով։

Էնտերալ դեղամիջոցները հանդես են գալիս տարբեր ձևերով, ներառյալ բերանացի ընդունման պինդ դեղաձևերը․

* Հաբեր կուլ տալու, ծամելու կամ ջրի մեջ կամ լեզվի տակ լուծելու համար
* Պարկուճներ և ծամվող պարկուճներ (դրանք պատված են պատիճով, որի նպատակն է ստամոքսում կամ աղիքում լուծվելը՝ դեղամիջոցն այնտեղ արտազատելու համար)
* Ժամանակով կամ կայուն արձակվող հաբեր և պարկուճներ (դրանք աստիճանաբար են արտազատում դեղամիջոցը)
* Փոշիներ կամ հատիկներ։

Բերանացի ընդունման հեղուկ դեղաձևեր․

* Թեյեր
* Կաթիլներ
* Հեղուկ դեղամիջոցներ կամ օշարակներ։

## Հեշտացնող եղանակներ
Ջրի միաժամանակյա ընդունումը հեշտացնում է հաբերը և պարկուճները կուլ տալու գործընթացը։ Եթե նյութը տհաճ համ ունի, համային հավելումների ավելացումը կարող է հեշտացնել կլանումը։ Ատամների համար վնասակար նյութերը ցանկալի է տալ ձողիկի միջոցով։

## Տես նաև
* Լատիներեն արտահայտությունների ցանկ
* Դեղատոմս

## Ծանոթագրություններ

Կատեգորիա:Բուժում
Կատեգորիա:Դեղաբանական գիտություններ
Կատեգորիա:Դեղագործություն
Տերուկո Օկուրա

**Տերուկո Օկուրա** (, ), իսկական անունը՝ ), ճապոնացի արձակագիր։

Տերուկոն ճապոնացի գիտնական Մոնոշու Տակամիի երրորդ դուստրն է։ Նրա ավագ եղբայրը՝ Մոնոշուն, ճապոնական գրականության գիտնական է, իսկ կրտսեր քույրը՝ Մոնոշու Կազուկոն, նույնպես վիպասան է։

## Կարիերա
[thumb|right|160px|[Նացումե Սոսեկի]]
Տերուկո Օկուրան ծնվել է Յումիմաչիում, Տոկիո, կրթություն է ստացել Տոկիոյի կանանց բարձրագույն դպրոցում։ Ձգտելով հաստատվել գրականության ոլորտում՝ նա և իր քույր Կազուկոն թողել են դպրոցը և դարձել հայտնի գրող Ֆուտաբա-տեյ Շիմեիի աշակերտները։ Սակայն 1908 թվականին Ֆուտաբա-տեյը ուղևորվել է Ռուսաստան՝ որպես *Ասահի Շիմբունի* թերթի  թղթակից, ուստի նա դարձել է ընկերության գործընկեր։ Օկուրայի գործընկեր Նացումե Սոսեկիին խնդրել են հոգ տանել Մոնոշու քույրերի մասին։ Դրանից հետո, որպես Սոսեկիի աշակերտ, նա իր իսկական անունով հրատարակել է «Եղբայր», «Ծննդավայր» և «Մայրիկ» վեպերը (1909-1912)։

Մասատարոյի և նրա կնոջ՝ Սավայանագիի խնամքի տակ գտնվող դիվանագետի հետ ամուսնանալուց հետո, նրան սկսել է հետաքրքրել Արթուր Կոնան Դոյլի առեղծվածային գրականությունը, երբ նա և իր ամուսինը որոշել են մնալ Եվրոպայում։

Սակայն շուտով Տերուկոն ամուսնալուծվել է, և որոշակի ժամանակով դարձել *նագաուտայի* վարպետ՝ ավանդական երաժշտության տեսակ  shamisen գործիքով, որն օգտագործվում է կաբուկի թատրոնում։  Հետո նա դիմել է դետեկտիվ վեպերի ժանրին և սովորել Կիչիզո Նակամուրայի (Հարուսամե), Ուսոն Մորիշիտայի և Ուդաջի Օշիտայի մոտ։

1935 թվականին նա հրատարակեl է «Պարող ստվերները» պատմվածքների ժողովածուն՝ դառնալով ճապոնացի առաջին դետեկտիվ վիպասանուհին, ով գիրք է հրապարակել։ Նա գրել է այնպիսի հրատարակչությունների համար, ինչպիսիք են՝ «Յոմիմոնո», «Նոր Երիտասարդություն» և «Գևելս»։ Մյուս աշխատանքները ներառում են «Քուրդեր ստրիմլայն» և «Կնոջ գաղտնիքը» լիամետրաժ վեպերը։ *«Պարող ստվերները»* լավ ընդունելություն է ստացել հանրության և ընդհանրապես քննադատների շրջանում, ինչպես նաև գովաբանվել այլ առեղծվածային վիպասանների կողմից, ինչպիսին է Էդոգավա Ռանպոն։

Հաջորդ մի քանի տարիների ընթացքում Ուկուրան շարունակել է հրապարակել պատմվածքներ, բայց երբեք չի գրել վեպեր։ Պատերազմից հետո նա սկսել է ապրել իր քրոջ՝ Կազուկոյի հետ, ով այրիացել էր 1942 թվականին։

1951 թվականին նա կրկին արժանացել է մեծ գնահատանքի՝ հրատարակելով իր «Անիծված ուրվական շունը» պատմվածքը, որը հիմնված էր Դոյլի «Բասկերվիլների շունը» գրքի վրա։

## Գրքեր
* «Պարող ստվերային նկարներ» Րյուկա Շոին 1935, Հետագայում Շունյոդո Բունկո 1938 թ.
* «Սպանության գիծ» Րյուկա Շոին 1935 թ
* «Ծիծաղող ծաղկեփունջ» Ֆուջի Շոբո 1946 թ
* «Ստվերային կինը» Կասուգա Շոբո 1954 թ
* «Տերուկո Օկուրայի դետեկտիվ վեպի ընտրություն» Ռոնսոշա, Ռոնսոյի առեղծվածային շարք

### Թարգմանություններ
* Ալեքսանդր Դյումայի «Կարմիր տան ասպետ», 1939 թ.
* Ալյուքսանդրե Դյումա, «Համաշխարհային հանրաճանաչ վեպերի ամբողջական գործերը, աշխարհի սիրահարները», թարգմանված է Տակեշի Կիմուրայի հետ համագործակցությամբ, «Սեյկացու հանրագիտարանային հրատարակություն», 1954 թ.
* Ալյուքսանդրե Դյումայի «Մարի Անտուանետա», թարգմանվել է Տակեշի Կիմուրա Կոյամայի Շոթեն Շինշայի հետ 1957 թ

## Ծանոթագրություններ

Կատեգորիա:1886 ծնունդներ
Կատեգորիա:1960 մահեր
Կատեգորիա:20-րդ դարի ճապոնացի գրողներ
Կատեգորիա:20-րդ դարի ճապոնացի վիպասաններ
Այգու արձակուրդ

**Այգու արձակուրդ** () նաև հայտնի է որպես **այգեգործության արձակուրդ (****)**, Մեծ Բրիտանիայում ընդունված պրակտիկա, երբ աշխատանքից հեռացող աշխատողին, որը հրաժարական է տվել կամ այլ կերպ դադարեցրել է իր աշխատանքը, հանձնարարվում է ծանուցման ժամանակահատվածում հեռու մնալ աշխատանքից՝ դեռևս մնալով աշխատավարձի ցուցակում։ Այս պրակտիկան հաճախ օգտագործվում է թույլ չտալու համար, որ աշխատակիցն իր հետ վերցնի արդի և գուցե գաղտնի տեղեկատվություն, երբ նա հեռանում է իր ներկայիս գործատուից, հատկապես, երբ նա, ամենայն հավանականությամբ, հեռանում են մրցակցին միանալու համար։  Իրավասու մարմիններում, որտեղ աշխատողների կողմից ոչ մրցակցային դրույթները օրինական են, պրակտիկան օգտագործվում է նման դրույթների արդյունավետությունը պահպանելու համար։ Սա նաև երբեմն օգտագործվում է, երբ ծանուցման ժամանակահատվածում աշխատողի պաշտոնն այլևս անհրաժեշտ չէ։ Երբեմն, պրակտիկան օգտագործվում է հեռացումից դժգոհ աշխատողից ակընկալվող անորակ աշխատանքից խուսափելու համար։

Տերմինը կարող է վերաբերել նաև այն դեպքին, երբ աշխատակցին ուղարկվել է տուն՝ սպասվող կարգապահական վարույթի, երբ նրանք գտնվում են նախագծերի միջև, կամ երբ հրապարակայնության արդյունքում նրանց ներկայությունը աշխատավայրում համարվում է հակաարդյունավետ։ Այն օգտագործվել է նաև բրիտանական ֆուտբոլում։

Աշխատակիցները շարունակում են ստանալ իրենց նորմալ վարձատրությունը այգու արձակուրդի ընթացքում և պետք է պահպանեն իրենց աշխատանքային իրավունքները, ինչպիսիք են գաղտնիության պահպանում և ոչ մրցակցային դրույթը, առնվազն մինչև իրենց ծանուցման ժամկետի ավարտը։ Նմանատիպ պրակտիկա կիրառվում է նաև Միացյալ Նահանգներում, որտեղ աշխատողը՝ սովորաբար բարձրաստիճան ղեկավար, որը անմիջապես ազատվում է պարտականություններից, սովորաբար մնում է ընկերությունում որպես խորհրդատու (հատուկ խորհրդատու) իրենց պայմանագրի մնացած ժամկետի ընթացքում՝ շարունակելով ստանալ աշխատավարձ և գրասենյակային տարածք այդ ժամանակահատվածում։

## Ստուգաբանություն
Տերմինը ծագել է բրիտանական քաղաքացիական ծառայությունում, որտեղ աշխատողներն իրավունք ունեին պահանջել հատուկ արձակուրդ՝ բացառիկ նպատակներով։ «Այգեգործական արձակուրդը» դարձել է «հեռացված» բառի մեղմասությունը, քանի որ աշխատակիցները, որոնց գործունեությունը պաշտոնապես դադարեցվել էր մինչև իրենց վարքագծի հետաքննության ավարտ, հաճախ դիմել են գրասենյակից դուրս գտնվելու հատուկ արձակուրդի փոխարեն։ Տերմինը լայն տարածում է գտել հանրության ուշադրության կենտրոնում 1986 թվականին, երբ այն օգտագործվեց BBC-ի «Այո, վարչապետ» սիթքոմի «Մեզանից մեկը» դրվագում։

## Ծանոթագրություններ

Կատեգորիա:Աշխատանքային իրավունք
Կատեգորիա:Արձակուրդ
Գրեգ Գոնսալես

**Գրեգորի Սթիվեն Գոնսալես** (, ), ամերիկացի երգիչ-երգահան և կիթառահար, ամերիկյան Cigarettes After Sex խմբի ֆրոնտմեն։

## Կյանք և կարիերա
Ծնվել է 1982 թվականի սեպտեմբերի 28-ին ԱՄՆ-ի Տեխաս նահանգի Էլ Պասո քաղաքում։ Գոնսալեսը սկսել է ստեղծագործել 10 տարեկան հասակում, երբ գնել է իր առաջին կիթառը և անմիջապես երգեր է գրել, ինչը հանգեցրել է ստեղծելու իր առաջին՝ «The Ocean» երգը, որը միայն գործիքավորում է։ Նա նաև իր տանը «Casio» ընկերության ստեղնաշարային գործիքներով երգեր է ստեղծագործել, միացել է մետալ բենդի և փորձեր է կատարել ջազ ժանրում։

2008 թվականին Գոնսալեսը հիմնել է Cigarettes After Sex փոփ խումբը։ Իր կարիերայի ընթացքում խումբը թողարկել է երկու ստուդիական ալբոմ և մեկ մինի ալբոմ։

2022 թվականին Գոնսալեսը համագործակցել է իտալացի երգահան և պրոդյուսեր Դանիել Լուպիի հետ` թողարկելով «Charm of Pleasure» մինի ալբոմը, որի առաջխաղացման համար թողարկվել է երկու՝ «You Never Loved» և «The Rose You Kept» սինգլները։

## Սկավառակագրություն

### Մինի ալբոմներ
* «Charm of Pleasure» (Դանիել Լուպիի հետ համատեղ) (2022)

### Սինգլներ
* «You Never Loved» (Դանիել Լուպիի հետ համատեղ) (2022)
* «The Rose You Kept» (Դանիել Լուպիի հետ համատեղ) (2022)

## Ծանոթագրություններ

Կատեգորիա:Ամերիկացի երգահաններ
Կատեգորիա:Ամերիկացի կիթառահարներ
Կատեգորիա:Ամերիկացի փոփ երաժիշտներ
Ազնվամորու հյութ

**Ազնվամորու հյութ**, ազնվամորուց պատրաստված հեղուկ, որը հաճախ օգտագործվում է կամ որպես կոկտեյլ այլ հեղուկների հետ խառնած, ինչպես նարնջի հյութը, կամ էլ առանց որևէ այլ հեղուկի հետ խառնելու։ Ոչ ոգելից ըմպելիքները, որոնք խառնում են ազնվամորու հյութին, հատկապես ներառում են բուվրաժը, որը շոտլանդական ազնվամորուց պատրաստված արտադրանք է։ Բուվրաժն սկսել է օգտագործվել 1988 թվականի «Ռոյալ Հայլենդ» ցուցադրման ժամանակ։ Այն պարունակում էր ջուր և նախատեսված էր փոքր-ինչ քաղցր լինել, սակայն մրգային պարունակությունը ավելի մեծ քանակությամբ էր, քան մրցակցային արտադրանքներում։
մինի|Ազնվամորու հյութ
աջից|մինի|Թարմ ազնվամորիներ
Ազնվամորու հյութը նաև օգտագործվում է ֆրեշ պատրաստելու համար։ Այլ հատապտուղներ, օրինակ՝ հապալասը, սովորաբար ավելացվում են կամ ամբողջությամբ, կամ մանրացված, կամ էլ հյութի ձևով։

Դրա օգտագործման այլ օրինակներից են՝ որպես կոկտեյլի մաս, որպես խառը ալկոհոլային խմիչք, որոնք մատուցվում են բարերում և ռեստորաններում, և որպես ազնվամորու դոնդող պատրաստելու գլխավոր բաղադրիչ։

## Ծանոթագրություններ

Կատեգորիա:Ըմպելիքներ
Կատեգորիա:Մրգային հյութեր
Կատեգորիա:Ոչ ալկոհոլային խմիչքներ
Սոմնաթ

**Սոմնաթ** (, ,  — «Լուսնի տիրակալի տաճար». անվանումն առաջացել է Սոմայի անունից, ով հնդկական դիցաբանության մեջ Լուսնի և սրբազան խմիչքի դիցուհին էր), Շիվա աստծուն նվիրված հինդուիստական տաճար և ուխտագնացությունների սրբավայր։ Գտնվում է Հնդկաստանի Գուջարաթ նահանգի արևմտյան մասում, ծովի ափին, Սաուրաշտրա շրջանի Վերավալ բնակավայրի մոտ՝ Պրաբհաս Պատանում։ Շիվային նվիրված 12 ջյոթիրլինգամ-տաճարներից առավել սուրբն ու պաշտելին է։ «Հավիտենական սրբավայրի» համարում ունի. վեց անգամ ավերվել է մուսուլմանների ձեռքով՝ Հնդկաստան նրանց ներխուժելու ժամանակ՝ սկսած Մահմուդ Ղազնևիի 1024 թվականի արշավանքից, բայց ամեն անգամ վերականգնվել է, վերակառուցվել, նորացվել։ Որոշակիացված չէ, թե երբ է տաճարի առաջին տարբերակը կառուցվել. մասնագետների կարծիքները խիստ զանազանվում են՝ կառուցման ժամանակը ձգելով մեր թվականության առաջին դարերից մինչև 9-րդ դար։ Ներկայումս գոյություն ունեցող տաճարը կառուցվել է 1947 թվականին, Հնդկաստանի անկախության համար մարտնչած հնդիկ քաղաքական գործիչ Սարդար Պատելի նախաձեռնությամբ։

## Պատկերասրահ

File:Somnath temple in Gujarat converted into a mosque, sketched by Captain Postans and lithograph by Thomas Dibdin, published in 1850.jpg|Սոմնաթը՝ մզկիթի վերածված (1850 CE)
Image:Somnath temple-View2.jpg|Տաճարը 1957 թ.
Image:Somnath Temple.jpg|Տաճարը 2012 թ.
File:Somnath temple Prabhas Veraval Gujarat, artwork 1 with captions.jpg|Բրահմա-Շիվա-Վիշնուն *մուքհամանդափայի* վերևում
Image:Somnathtempledawn.JPG|



## Ծանոթագրություններ

## Գրականություն
* 
* 

## Արտաքին հղումներ
*  Somath Temple Official Website 
*  Somath Jyotirlinga
* 

Կատեգորիա:Հինդուիստական տաճարներ
Կատեգորիա:Տաճարներ այբբենական կարգով
Հերպեսվիրուսային ուղեղաթաղանթաբորբ

**Հերպեսվիրուսային ուղեղաթաղանթաբորբ՝** պայմանավորված հասարակ հերպես վիրուսով (HSV)։

HSV-2-ը Մոլարետի ուղեղաթաղանթաբորբի ամենատարածված պատճառն է, որը կրկնվող վիրուսային ուղեղաթաղանթաբորբի տեսակ է։ Այն առաջին անգամ նկարագրվել է 1944 թվականին ֆրանսիացի նյարդաբան Պիեռ Մոլարետի կողմից։ Ռեցիդիվները (կրկնավարակում) սովորաբար տևում են մի քանի օր կամ մի քանի շաբաթ և անցնում առանց բուժման։ Նրանք կարող են կրկնվել ամեն շաբաթ կամ ամիս առաջնային վարակից հետո 5 տարվա ընթացքում։

## Ախտորոշում
Չնայած ԴՆԹ-ի վերլուծության մեթոդները, որոնցից է պոլիմերազային շղթայական ռեակցիան (ՊՇՌ), կիրառում են ողնուղեղային հեղուկում կամ արյան մեջ գտնվող հերպես վիրուսների ԴՆԹ-ն գտնելու համար, այնուամենայնիվ, արդյունքները կարող են բացասական լինել, նույնիսկ այն դեպքերում, երբ կան ախտանշաններ։

## Բուժում
* Հակավիրուսային քիմիոթերապիա (սուր փուլում),
* Իմունոմոդուլյացիա (ախտադադարի փուլում),
* Ռեցիդիվների հատուկ կանխարգելում հերպետիկ պատվատանյութերով (ռեցիդիվի ավարտից 1-2 ամիս անց),
* Դիսպանսեր հսկողություն և վերականգնում

## Ծանոթագրություններ

## Արտաքին հղում

Կատեգորիա:Հերպես
Կատեգորիա:Հերպես հասարակ վիրուս
Կատեգորիա:Հիվանդություն
Կատեգորիա:Մաշկ
Կատեգորիա:Մաշկաբանություն
Կատեգորիա:Վարակաբանություն
I'm Tired

**«I'm Tired»**, անգլիացի երգիչ Լաբրինթի և ամերիկացի երգչուհի Զենդեյայի երգը, որը թողարկվել է 2022 թվականի փետրվարի 28-ին որպես ամերիկյան «Էյֆորիա» հեռուստասերիալի երկրորդ սեզոնի սաունդթրեք։ Այն գրել են Լաբրինթը, Զենդեյան և սերիալի ստեղծող ու ռեժիսոր Սեմ Լևինսոնը։ Երգը թողարկվել է 2-րդ սեզոնի եզրափակչից հետո։ Երգը ներառվել է նաև երկրորդ սեզոնի սաունդթրեքում՝ միայն Լաբրինթի կատարմամբ ընդլայնված սոլո տարբերակի և Զենդեյայի «Rue's I'm Tired» տարբերակի հետ միասին։ 74-րդ Էմմի մրցանակաբաշխության փրայմթայմում երգը առաջադրվել է *«Outstanding Original Music and Lyrics»* անվանակարգում։

## Պատմություն
«Գոսպելից ոգեշնչված» երգն առաջին անգամ օգտագործվել է երկրորդ սեզոնի չորրորդ դրվագում, որտեղ հերոսուհի Ռուն (Զենդեյա) պատկերացնում է իրեն եկեղեցում։

## Ելույթներ
2023 թվականի ապրիլի 22-ին Լաբրինթը և Զենդեյան ելույթ են ունեցել Coachella 2023-ի 2-րդ օրը։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2022 սինգլներ
Կատեգորիա:Զենդեյայի երգեր
Հեբեֆրենիկ համախտանիշ

**Հեբեֆրենիկ համախտանիշ** (հին հունարեն՝ ββη — երիտասարդություն, φρενός — միտք, բանականություն), հոգեախտաբանական համախտանիշ, որը բնութագրվում է վարքի մեջ մանկամտության, հիմարության արտահայտված հատկությունների առկայությամբ։ Առաջին անգամ 1878 թվականին հեբեֆրենիան նկարագրվել է որպես ինքնուրույն հոգեկան հիվանդություն, հետագայում Էմիլ Կրեպելինը վերագրել է հեբեֆրենիան շիզոֆրենիային։

## Նկարագրություն
Օ. Վ. Կերբիկովը 1949 թվականին առանձնացրեց հեբեֆրենիկ համախտանիշի եռյակը։
* դիմախաղի մկանների անկանոն կծկումներ, ծամածռություն,
* մտքի անգործության ֆենոմեն՝ անմոտիվ գործողություններ, գործողություններ, որոնք ոչ իմպուլսիվ են, ոչ էլ պաթոլոգիական դրդապատճառներով պայմանավորված,
* անարդյունավետ էյֆորիա (սառը էյֆորիա), անբովանդակ-ուրախ տրամադրություն։

Հեբեֆրենիկ վիճակում գտնվող հիվանդներին բնորոշ է, բարձրաձայն ծիծաղ, արտահայտիչ քրքիջ, դիմային մկանների անկանոն կծկումներ, ծամածռություններ, նրանք ցատկում են մահճակալների վրա կամ գլորվում, թավալվում հատակին, ծիծաղելի կատակներով և տարօրինակ չարաճճիություններով կպչում ուրիշներին։

Հեբեֆրենիկ համախտանիշի կառուցվածքում կարող են նկատվել կատատոնիկ խանգարումներ, լսողական և ներքին օրգանների հալյուցինացիաներ, հետապնդման և վերաբերման զառանցանքներ։ Հեբեֆրենիկ հաշախտանիշ ունեցող անձանց մոտ կարող է դիտվել տրամադրության անկում, այս դեպքում հայտնաբերվում են աֆեկտիվ զառանցանքներ։

Ամենից հաճախ հեբեֆրենիկ սինդրոմը նկատվում է հեբեֆրենիկ շիզոֆրենիա ունեցող հիվանդների մոտ։ Երբեմն հեբեֆրենիկ սինդրոմը կարելի է հայտնաբերել էպիլեպսիայով հիվանդների մոտ (առավել հաճախ ՝ ժամանակավոր), այն հանդիպում է նաև ռեակտիվ, ալկոհոլային և ուղեղի օրգանական վնասվածքի հետ կապված փսիխոզների դեպքում։  Հեբեֆրենիկ սինդրոմի դեպքում կարող են դիտվել նաև կատատոնիկ ախտանիշներ, այս դեպքում, համախտանիշը կոչվում է կատատոն-հեբեֆրենային։

Հեբեֆրենիային մոտ է հեբոիդոֆրենիա հասկացությունը՝ հեբեֆրենիայի մեղմ ձև՝ դիսոցիալական անհատականության խանգարման գերակշռությամբ։ Այս խանգարման դրսևորման սկիզբը նկատվում է պատանեկության շրջանում։ Հիվանդության հիմնական ախտանիշը հակասոցիալական վարքն է։

## Տես նաև
* Շիզոֆրենիայի հեբեֆրենիկ ձև
*

## Ծանոթագրություններ

Կատեգորիա:Հոգեախտաբանական համախտանիշներ
Հալիձորի Սուրբ Մինաս եկեղեցի

**Սուրբ Մինաս** Հայ Առաքելական քրիստոնեական եկեղեցի Սյունիքի մարզի Հալիձոր գյուղից 3 կմ հարավ-արևմուտք՝ Որոտան գետի ձախափնյա բարձրադիր լանջին՝ Հին Հալիձոր գյուղատեղիի կենտրոնում։

## Պատմություն
Մուտքի ճակատակալ արձանագրության համաձայն՝ եկեղեցին կառուցվել է 1611 թվականին։ Միանավ սրահ է` խորանին կից երկու ավանդատներով։ Միջնադարում հայկական բնակավայրերի կյանքը ձևավորվում էր եկեղեցու շուրջ։ Հին Հալիձոր գյուղը գոյություն ուներ արդեն դարեր, իսկ տարածքի եկեղեցիները կամ չգործող էին, կամ բնակավայրից հեռու։ Ուստի բնակիչների ջանքերով և ֆինանսավորմամբ գյուղի կենտրոնական մասի փոքրիկ հարթ տարածքի վրա կառուցվեց Սուրբ Մինաս եկեղեցին, որը մինչև 19-րդ դարի վերջը պատկանում էր Տաթևի վանքին։

Սովետական Միության տարիներին սուրբ Մինասը ծառայում էր որպես գյուղատնտեսական ապրանքների պահեստ։ Եկեղեցին կանգուն է մինչ այժմ, չնայած չգործող է։ Ներառված է Սյունիքի մարզի պատմության և մշակույթի անշարժ հուշարձաննփրի պետական ցանկում։

## Տես նաև
* Հալիձոր
* Տաթև համայնք
* Տաթևի վանք
* Շինուհայր
* Խոտ
* Տաթևի Մեծ Անապատ

## Ծանոթագրություններ

Կատեգորիա:Հալիձորի եկեղեցիներ
Կատեգորիա:Սյունիքի հուշարձաններ
Կատեգորիա:Սյունյաց թեմի վանքեր և եկեղեցիներ
Չեզարե Դել'Ակվա

**Չեզարե Դել'Ակվա** (, ), իտալացի նկարիչ, որն առավել հայտնի է իր պատմական նկարներով։

## Կենսագրություն
Կեսար Ֆելիս Ջորջիո դել Ակվան ծնվել է Պիրանում։ Նախնական կրթությունը ստացել է Կոպերում, իսկ 1833 թվականին տեղափոխվել է Տրիեստ։ 1842-1847 թվականներին սովորել է Վենետիկի գեղարվեստի ակադեմիայում՝ Լյուդովիկո Լիպպարինիի, Օդորիկո Պոլիտիի և Միքելանջելո Գրիգոլետիի մոտ։ 1847 թվականի նրա վրձնած «Չիմաբուեն գտնում է երիտասարդ Ջոտտոյին իր նախիրի մեջտեղում» պատմական նկարները ձեռք է բերել Ավստրիայի հերցոգ Յոհաննեսը։ Դրանից հետո նա  պատվերներ է ստացել ազնվական ընտանիքներից, այդ թվում՝ Լիխտենշտեյնի արքայազնից։

Սովորելուց հետո նա իր հովանավոր բարոն Լյուդովիկո Լուիջի Ռեշանի հետ շրջել է Եվրոպայում։ Նրանք եղել են Վիեննայում, Մյունխենում և Փարիզիում։
1848 թվականին հաստատվել է Բրյուսելում՝ իր եղբոր մոտ։ Այնտեղ նկարիչը Լուի Գալլեի ազդեցության տակ ստացել է այլ ուղղություն։ Նրա նկարներից շատերը, որոնք նկարվել են Բրյուսելում նրա նկարած նկարների մեծ մասը մեծ հաջողություններ են ունեցել և հայտնվել են տեղի ցուցահանդեսներում։ Առավել մեծ հաջողություններ են ունեցել նկարչի մշակութային և պատմական բովանդակությամբ հետագայում նկարած նկարները, որոնք ցուցադրվել են Բելգիայի տարբեր քաղաքներում և Փարիզում։

Պատմական թեմաներով նրա կոմպոզիցիաները, որոնք պատվիրել է Մաքսիմիլիան կայսրը, առանձնանում են իրենց նշանակալի արժանիքներով։

1873 թվականին Կեսար դել Ակվայի աշխատանքները ցուցադրվել են Վիեննայի համաշխարհային ցուցահանդեսում, իսկ հաջորդ տարի՝ Լոնդոնում։ Բացի պատմական թեմաներից, նա նաև նկարել է բազմաթիվ կանանց՝ հագնված ավանդական հունական և արևելյան տարազներով։

Իր կարիերայի ավարտին նա հաստատվեց Բրյուսելում, որտեղ նա նկարել է բազմաթիվ նկարներ՝ որպես գրքերի նկարազարդումներ օգտագործելու համար։ 

1855 թվականին նա ամուսնացել է Կարոլին վան դեր Էլստի հետ։ Զույգն ունեցել է երկու դուստր՝ Եվան և Ալինան։ Եվա դել Ակվան դարձել է հայտնի երգչուհի և կոմպոզիտոր։

Դել Ակվան մահացել է 1905 թվականի փետրվարի 16-ին։

## Պատկերասրահ

File:Greek mother.jpeg|Հունական մայր
File:Odalisque (1866), by Cesare dell'Acqua.jpg|Օդալիսկա
File:An Ottoman beauty (c.1869), by Cesare Dell'Acqua.jpg|Թուրք գեղեցկուհին
File:Dell'Acqua Arrival of Empress Elisabeth in Miramare.jpg|Շառլոտա կայսրուհու այցը Միրամար
File:Dell'Acqua Ernennung Maximilians zum Kaiser Mexikos.jpg|Մեքսիկական պատվիրակությունը խնդրում է Մաքսիմիլիանին ընդունել Մեքսիկայի գահը
File:THE JAPANESE GUIDE).jpg|Ճապոնացի ուղեվարը
File:The Nobleman Anagnostis Giannoulidis (1860), by Cesare dell'Acqua.jpg|Հույն ազնվական Անագնոստիս Ջաննուլիդիս
File:Ball at the Palazzo della Borsa in honour of the emperor and empress of Austria, Trieste 1844.jpg|Պարահանդես Ավստրիայի կայսրի և կայսրուհու պատվին


## Ծանոթագրություններ

## Արտաքին հղումներ
*DELL'ACQUA, Cesare
*DELL'ACQUA, Cesare

Կատեգորիա:19-րդ դարի իտալացի նկարիչներ
Կատեգորիա:Ավստրիական կայսրության անձինք
Կատեգորիա:Ավստրիացի նկարիչներ
Կատեգորիա:Բելգիացի նկարիչներ
Կատեգորիա:Բրյուսել քաղաքում մահացածներ
Կատեգորիա:Դիմանկարիչներ
Կատեգորիա:Իտալացի նկարիչներ
Կատեգորիա:Իտալացի վիմագիրներ
Կատեգորիա:Իտալացիներ
Կատեգորիա:Պատմանկարիչներ
Կատեգորիա:Օրիենտալիստ նկարիչներ
Զիմբաբվեի փոխնախագահ

**Զիմբաբվեի փոխնախագահը** երկրորդ ամենաբարձր քաղաքական պաշտոնն է, որը կարելի է ստանալ Զիմբաբվեում։ Ներկայումս դրույթ կա երկու փոխնախագահների համար, որոնք նշանակվում են Զիմբաբվեի նախագահի կողմից։ Զիմբաբվեի Սահմանադրության մեջ փոխնախագահները նշանակված են որպես «Առաջին» և «Երկրորդ». նշանակումն արտացոլում է նրանց դիրքը նախագահական իրավահաջորդության կարգում։

Իշխող «Զիմբաբվեի Աֆրիկյան ազգային միություն - Հայրենասիրական ճակատ» կուսակցության օրոք փոխնախագահի պաշտոնը, որը զբաղեցնում էր առաջին տեղը իրավահաջորդության կարգով, ավանդաբար վերապահված էր կուսակցության պատմական «Զիմբաբվեի Աֆրիկյան ազգային միություն» թևի ներկայացուցչին (հիմնականում էթնիկ շոնա), մինչդեռ փոխնախագահի մյուս պաշտոնը բաժին է ընկել կուսակցության պատմական «Զիմբաբվեի Աֆրիկյան ժողովրդական միություն» թևի (հիմնականում էթնիկ հյուսիսային նդեբելե) ներկայացուցչին։

## Փոխնախագահների ցանկ

;*Քաղաքական կուսակցություններ*
*
*

;*Խորհրդանշաններ*
* Մահացել է պաշտոնավարման ժամանակ

### Առաջին փոխնախագահներ

### Երկրորդ փոխնախագահներ

## Դասակարգում ըստ պաշտոնավարման ժամանակի
### Առաջին փոխնախագահներ

### Երկրորդ փոխնախագահներ

## Տես նաև
* Զիմբաբվեի նախագահ

## Նշումներ

## Ծանոթագրություններ

Կատեգորիա:Զիմբաբվեի փոխնախագահներ
Կատեգորիա:Փոխնախագահներ
Օկ Թեկյոն

**Օկ Թեկյոն** (, հայտնի է նաև որպես՝ **Թեկյոն,** ), հարավկորեացի ռեփեր, երգիչ, երգահան, դերասան և ձեռներեց։ Հարավկորեկան բոյ բրենդի 2PM գլխավոր ռեփեր։

2010 թվականին Օկը իր դեբյուտը կատարել է կորեական՝ «Մոխրոտիկի քույրը» դորամայում և դրանից հետո նկարահանվել է՝ «Երազում բարձր» հեռուստասերիալում (2011), «Ո՞վ ես դու» (2013), «Հրաշալի օրեր» (2014), «Հավաք» (2015), «Եկեք կռվենք, ուրվական» (2016), «Փրկիր ինձ» (2017), «Խաղը՝ ձգտելով զրոյի» (2020), «Հեքիաթ գաղտնի թագավորական տեսուչի և Չո Յիի մասին» (2021), «Վինչենցո» (2021) և «Կույր» (2022), ինչպես նաև «Գիշերը հարսանիքից առաջ» (2013), «Տուն. ժամանակից դուրս» ֆիլմերում (2017), և «Հանսան կղզու ճակատամարտը» ռազմական-պատմական մարտաֆիլմում (2022)։

## Կենսագրություն
Օկ Թեկյոն ծնվել է Կորեայի Հանրապետության մայրաքաղաք Սեուլում, բայց 10 տարեկան հասակում իր ծնողների և ավագ քրոջ՝ Ջի Հյունի հետ ներգաղթել է Բեդֆորդ՝ փոքր քաղաք Մասաչուսեթսում, որը գտնվում է Մեծ Բոստոնի տարածքում։ Հենց նրա քույրը Ջի Հյունը, համոզեց նրան մասնակցել JYP Entertainment-ի լսումներին, որի գովազդը նա նկատել էր համացանցում։ Այն բանից հետո, երբ նա դժկամությամբ համաձայնեց մասնակցել, երկուսով ուղևորվեցին Նյու Յորք՝ Օկի 17-ամյակի առթիվ։ Մեկ շաբաթ անց նա անցավ եզրափակիչ 35-րդ փուլին մասնակցելու և Կորեայի Հանրապետություն մեկնելու հրավեր ստացավ։ Սկզբում Օկը մոդել աշխատելու հայտ ներկայացրեց, սակայն ժուրին նրան առաջարկեց ուժերը փորձել պարի ու երգի ոլորտում։ Նա, ի վերջո, ճանաչվեց եզրափակիչ փուլի հաղթող բազմաթիվ մասնակիցների մեջ, ովքեր մրցում էին Superstar Survival-ում, բայց առաջին մասնակիցն էր, ով լքեց շոուն։

## Կրթություն
Օկը յոթ Տարեթիվ ապրել է Մասաչուսեթսում՝ հաճախելով Բեդֆորդի միջնակարգ դպրոցը, որտեղ նա եղել է շախմատի ակումբի, ջազ խմբի, JV ֆուտբոլային թիմի և National Honor Society-ի անդամ, մինչև կարերիան շարունակելու համար Կորեա վերադառնալը։ Օկը սովորել է Սեուլի Յանգ Դոնգի ավագ դպրոցում, այնուհետև սովորել է բիզնեսի կառավարում Դանկուկ համալսարանում և սովորել Կորեայի համալսարանի Միջազգային հետազոտությունների ավարտական ​​դպրոցում։

Նա վարժ տիրապետում է անգլերենին, կորեերենին և ճապոներենին, ինչպես նաև ծանոթ է Բուսանի բարբառին, որն օգտագործել է «Հրաշալի օրեր» դորամայի նկարահանման ժամանակ։

## Ֆիլմագրություն

### Ֆիլմ

### Հեռուստասերիալններ

### Հեռուստատեսություն և վավերագրական ֆիլմեր

### Վեբ սերիալներ

### Համագործակցություններ

### Բնօրինակ սաունդթրեք

## Ծանոթագրություններ

Կատեգորիա:JYP Entertainment
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի մոդելներ
2024 թվականը Զամբիայում

Ստորև ներկայացված է **[[2024]] թվականին [[Զամբիա]]յում** տեղի ունեցած իրադարձությունները։

## Գործող պաշտոնյաներ

## Իրադարձություններ
### Հունվար
* Հունվարի 11 - Հաստատվել է, որ խոլերայի բռնկման հետևանքով Զամբիայում մահացել է մոտ 300 մարդ։

## Տոներ

.

* Հունվարի 1 - Նոր տարվա օր
* Փետրվարի 21 - Երիտասարդության ազգային օր
* Մարտի 8 - Կանանց միջազգային օր
* Մարտի 12 - Երիտասարդության օր
* Մարտի 29 - Ավագ ուրբաթ
* Մարտի 30 - Զատկի շաբաթ
* Մարտի 31 - Զատիկ
* Ապրիլի 1 - Զատկի երկուշաբթի
* Ապրիլի 28 - Քենեթ Կաունդայի ծննդյան օր
* Մայիսի 1 - Աշխատանքի օր
* Մայիսի 25 - Աֆրիկայի օր
* Հուլիսի 1 - Հերոսների օր
* Հուլիսի 2 - Միասնության օր
* Օգոստոսի 5 - Ֆերմերների օր
* Հոկտեմբերի 18 - Ազգային աղոթքի օր
* Հոկտեմբերի 24 - Անկախության օր
* Դեկտեմբերի 25 - Սուրբ ծնունդ

## Տես նաև
* 2023 թվականը Զամբիայում
* 2025 թվականը Զամբիայում

## Ծանոթագրություններ

## Արտաքին հղումներ
* Online calendar

Կատեգորիա:2024 Զամբիայում
Կատեգորիա:2020-ականներ Զամբիայում
Կատեգորիա:21-րդ դարի տարեթվեր Զամբիայում
Կատեգորիա:2024 Աֆրիկայում
Եգիպտացիները 3000 տարի առաջ

**«Եգիպտացիները 3000 տարի առաջ»** (), 19-րդ դարի բրիտանացի նկարիչ, պատմական և դիցաբանական թեմաների վարպետ, ասպետ Լոուրենս Ալմա-Թադեմայի նկարներից։ Այս ստեղծագործությունը հեղինակը վրձնել է 1863 թվականին։ Նկարն արված է յուղաներկով՝ փայտե տախտակի վրա, որի չափերն են 99,5 × 125 սմ։

Այսօր «Եգիպտացիները 3000 տարի առաջ» ստեղծագործությունը պահպանվում և ցուցադրվում է Օքլենդի պատկերասրահում (Օքլենդ, Նոր Զելանդիա)։

## Նկարագիր
«Եգիպտացիները 3000 տարի առաջ» ստեղծագործությունը հեղինակը վրձնել է կյանքի բելգիական ժամանակահատվածում։ Նկարում պատկերված է Եգիպտոսի փարավոնի պալատը․ կտավում Նուբիայի դեսպանի և փարավոնի հանդիպման տեսարանն է։ Հեղինակը պատկերել է երաժիշտների և պարողների՝ հատուկ ուշադրություն դարձնելով ճշգրիտ դետալներին․ օրինակ, Ալմա-Թադեման տավիղը նկարել է Լուվրի ցուցանմուշներից մեկից օգտվելով։

## Պատմություն
Եգիպտական թեման նորաձև էր եվրոպացիների շրջանում նապոլեոնյան պատերազմների ժամանակ, սական հեղինակն այն նկարիչների շարքում էր, որոնք առաջինը պատկերեցին ոչ թե ժամանակակից Եգիպտոսը, այլ փարավոնների ժամանակաշրջանը։

«Եգիպտացիները 3000 տարի առաջ» նկարը մեծ հաջողություն ունեցավ Բրյուսելում կայացած ցուցահանդեսի ժամանակ։ 1864 թվականին հեղինակը մշակեց նկարը և ուղարկեց Փարիզյան սալոն՝ «*Տասնութերորդ դինաստիա*» անվանումով և, արդյունքում, ոսկե մեդալ ստացավ։

Լոուրենս Ալմա-Թադեման նկարը վաճառում է Էռնեստ Գամբարտին, մեկ տարի անց, կրկին վերամշակել է (վնասվել էր պատահարից), իսկ 1867 թվականին կրկին ոսկե մեդալ է ստանում Փարիզում։

## Ծանոթագրություններ

## Արտաքին հղումներ
* Ալմա-Թադեմայի նկարներ 

Կատեգորիա:1863 նկարներ
Կատեգորիա:Լոուրենս Ալմա-Թադեմայի նկարներ
The Game (խաղ)

200px|Աղջիկը, ով հայտնում է, որ պարտվել է|thumb|right
**The Game** (), հոգեբանական խաղ, որի նպատակն է խուսափել բուն խաղի մասին մտածելուց։ Խաղի մասին միտքը նշանակում է պարտություն, որի մասին, խաղի կանոններին հետևելով, պետք է հայտարարվի ամեն անգամ, երբ դա տեղի ունենա։

Խաղի տարբերակների մեծ մասում հնարավոր չէ հաղթել։ Խաղացողը կարող է միայն փորձել չպարտվել այնքան ժամանակ, որքան կարող է։ 2010 թվականի դրությամբ այն խաղացել են միլիոնավոր մարդիկ ամբողջ աշխարհում։

## Խաղի ընթացք
### Կանոններ
Խաղի միայն երեք հայտնի կանոն կա․
# Աշխարհում բոլորը խաղում են Խաղը․ (Սա այլընտրանքային ձևով արտահայտվում է այսպես. «աշխարհում բոլորը, ովքեր գիտեն Խաղի մասին, խաղում են Խաղը»)։ Ոչ մեկ չի կարող հրաժարվել Խաղը խաղալուց, խաղալու համար համաձայնություն չի պահանջվում, և ոչ ոք երբեք չի կարող դադարեցնել խաղալը։
# Երբ մտածում ես Խաղի մասին, պարտվում ես։
# Պարտվելու մասին պետք է հայտարարել առնվազն մեկ անձի (օրինակ՝ «Ես պարտվել եմ» ասելով)։

Կանոնները չեն սահմանում, թե երբ է ավարտվում խաղը։ Այնուամենայնիվ, տարբերակներից մեկը պնդում է, որ խաղը կավարտվի, երբ Մեծ Բրիտանիայի վարչապետը հեռուստատեսությամբ հայտարարի, որ խաղն ավարտված է։

### Խաղի մարտավարություն
Որոշ խաղացողներ մշակել են մարտավարություն, որի միջոցով մնացած խաղացողներին ստիպում են մտածել Խաղի մասին և դրանով իսկ պարտվել։ Նրանք դա անում են՝ գրաֆիտի գրելով՝ «The Game» բառերով հասարակական վայրերում, թղթադրամների վրա կամ բարձրաձայն ասելով «The Game»:

## Արձագանք
Խաղը նկարագրվել է որպես դժվար և զվարճալի խաղալու համար, ինչպես նաև անիմաստ, մանկական և կատաղեցնող։ Որոշ համացանցային ֆորումներ, ինչպիսիք են Something Awful-ը և GameSpy-ը, և մի քանի դպրոցներ արգելել են Խաղը։

## Տես նաև
* Մեմ
* Սթրեյզանդի էֆեկտ

## Ծանոթագրություններ

Կատեգորիա:Իմացություն
Կատեգորիա:Խաղեր
Կատեգորիա:Համացանցային մեմեր
Կատեգորիա:Համացանցային մշակույթ
Կապիկի և բանանի խնդիր

մինի
**Կապիկի և բանանի խնդիր**, հայտնի խնդիր արհեստական բանականության ոլորտում, հատկապես տրամաբանական ծրագրավորման և պլանավորման մեջ։

## Խնդրի հայտարարություն
Կապիկը սենյակում է։ Առաստաղից կախված է բանանի մի փունջ, որին կապիկը չի կարող հասնել։ Այնուամենայնիվ, սենյակում կա նաև աթոռ և փայտ։ Առաստաղը հենց այնպիսի բարձրության վրա է, որ աթոռի վրա կանգնած կապիկը կարող է փայտով տապալել բանանը։ Կապիկը գիտի, թե ինչպես կարելի է տեղաշարժվել, այլ առարկաներ քարշ տալ, հասնել բանաններին և փայտը թափահարել օդում։ Ո՞րն է կապիկի համար գործողությունների լավագույն հաջորդականությունը։

## Խնդրի նպատակ
Խնդիրը նպատակ ունի պատասխանել այն հարցին, թե արդյոք կապիկները խելամիտ են։ Ե՛վ մարդիկ, և՛ կապիկները ունեն մտավոր քարտեզներ օգտագործելու ունակություն, օրինակ՝ ապաստան գտնելու կամ վտանգից խուսափելու համար։ Նրանք կարող են նաև հիշել, թե ուր գնալ սննդի և ջրի համար, ինչպես նաև ինչպես շփվել միմյանց հետ։ Կապիկներն ունակ են ոչ միայն հիշել, թե ինչպես որս անել, այլև նաև նոր բաներ սովորել, ինչը տեղի է ունենում կապիկի և բանանի խնդրի դեպքում։ Չնայած այն հանգամանքին, որ կապիկը գուցե երբեք չի հայտնվել նույնական իրավիճակում՝ ձեռքի տակ ունենալով նույն առարկաները, կապիկը կարող է գալ այն եզրակացության, որ պետք է սանդուղք պատրաստել, տեղադրել այն բանանների տակ և բարձրանալ վերև՝ դրանց հասնելու համար։

Այն աստիճանը, որով նման ունակությունները պետք է վերագրվեն բնազդին կամ սովորելուն, քննարկման առարկա է։

1984 թվականին նկատվել է, որ աղավնին ևս խնդիր լուծելու ունակություն ունի։

## Ծանոթագրություններ

Կատեգորիա:Ամբոխի հոգեբանություն
Կատեգորիա:Անհատականության տեսություններ
Կատեգորիա:Մտավոր փորձարկումներ
Այրվածքաբանական կենտրոն

**Այրվածքաբանական կենտրոն,** այրվածքաբանական բաժանմունք կամ բաժին, այրվածքների բուժման մեջ մասնագիտացած հիվանդանոց հաճախ օգտագործվող ծանր այրվածքներով հիվանդների բուժման և վերականգնման համար։

## Ընդհանուր ակնարկ
Այրվածքի ծանրության աստիճանը, կախված է բազմաթիվ գործոններից, այդ թվում՝ տուժածի տարիքից (հիմնականում այրվածքներ ստանում են նորածինները և փոքր տարիքի երեխաները կամ 65-ից բարձր տարիքովները)։ Այրվածքաբանական բաժանմունքն այրվածքների բուժմամբ մասնագիտացած հիվանդանոց է։ Այրվածքաբանական կենտրոնները հաճախ օգտագործվում են ավելի լուրջ հիվանդների բուժման և վերականգնման համար, հատկապես, եթե դեմքը, գլուխը, շնչառական համակարգը, կրծքավանդակը, որովայնը, աճուկը կամ վերջույթները այրված են։ Նրանք, ովքեր այս տարիքային խմբերում չեն (երեխա և 65-ից մեծ), կարող են ավելի շատ տուժել, եթե նրանք հիվանդ են, վնասվածքներ են ստացել կամ ունեն թույլ իմունիտետ, մարմնի ընդհանուր մակերեսի այրվածքներ (ինների կանոն), պատշաճ բուժուման հետաձգում կամ սխալ բուժում, եթե այրվածքները 2-րդ, 3-րդ կամ 4-րդ աստիճանի են (որքան մեծ է և խորը, այնքան վատ է), աղբյուրը (եթե դա եղել է քիմիական նյութի հետևանքով է, կամ այրման կամ հրդեհի հետևանքով, բուժման սխեման պետք է համապատասխան կերպով փոփոխվի), կամ եթե մաշկի փոխպատվաստումը հնարավոր չէ և/կամ կարևոր օրգանները վնասված են։

## Թիմի անձնակազմ
Այրվածքաբանական կենտրոնին անհրաժեշտ է թիմային մոտեցում՝ ծանր այրվածքներով հիվանդների վարման համար։ Սովորաբար այրվածքաբանականի թիմը բաղկացած է այրվածքաբանից, պլաստիկ վիրաբույժից, վերականգնողաբանից, կրծքավանդակի բժիշկից, ընդհանուր վիրաբույժից, անեսթեզիոլոգից, թոքաբան, մանկաբույժից, բուժքույրերից և տեխնիկներից, մանրէաբանից, հոգեբույժից, սննդաբանից, ֆիզիոթերապևտից և սոցիալական աշխատողից։  Այրված վերքի վաղ հեռացումը կամ վերքի փակումը՝ մեծ այրվածքների դեպքում  կարող են մեծացնել վերականգնման հնարավորությունները։

## Ծանոթագրություններ

## Արտաքին հղումներ
* BASIC EMERGENCY CARE

Կատեգորիա:Այրվածք
Կատեգորիա:Բժշկագիտության բաժիններ
Կատեգորիա:Բժշկական հիմնարկություններ